**Pressemelding**

11. februar 2016

**YouTube-stjerner løfter salget!**

**Det skjer store ting på gutterommet, og nåtidens stjerner finnes på YouTube. Utstyret som brukes, selges som varmt hvetebrød i Norges største nettbutikk, Komplett.**

* Vi opplever en fantastisk utvikling i spillrelaterte produkter, og ser at YouTube-stjernene er mange ungdommers store forbilder, sier Lene Iren Oen, kommersiell direktør i Komplett.

Det streames i stor skala, og mange spiller med andre fra hele verden. For å få den optimale spillopplevelsen, er riktig utstyr noe mange er opptatt av.

* Det er tydelig for oss hvor stor påvirkning YouTube-stjernene har. Når de bruker, eller anbefaler et produkt, kan vi umiddelbart merke økt etterspørsel, fortsetter Oen. Et godt eksempel er salg av mikrofoner hvor veksten fra 2014 til 2015 har vært på nærmere 900 %.

Mange starter tidlig, og barn fra 8 – 10 års alderen driver med E-Sport. Mange i foreldregenerasjonen har nok ikke fanget opp hvor stort dette har blitt.

* Akkurat som riktige fotballsko er viktig, er både hodesett og gamingstoler en del av «pakka» for unge gutter, sier Oen. Det hotteste hodesettet HyperX Cloud er den absolutte toppselgeren med en vekst på eventyrlige 1200 % i 2015.

**For mer informasjon kontakt:**

Lene Iren Oen, kommersiell direktør i Komplett Group: 90 83 29 55

**Komplett Group**

Komplett Group er Nordens største netthandelsaktør med 16 nettbutikker. Komplett Group har 800 ansatte og hovedkontor i Sandefjord. Les mer på: [www.komplettgroup.com](http://www.komplettgroup.com)